CELEX: 32022R0859
Language: ro
Date: 2022-05-24 00:00:00
Title: Regulamentul de punere în aplicare (UE) 2022/859 al Comisiei din 24 mai 2022 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun

2.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 151/34
               
            
         REGULAMENTUL DE PUNERE ÎN APLICARE (UE) 2022/859 AL COMISIEI
         din 24 mai 2022
         de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) și articolul 12,
         întrucât:
         
                     (1)
                  
                  
                     Regulamentul (CEE) nr. 2658/87 a stabilit o nomenclatură combinată a mărfurilor („NC”) care respectă, în același timp, atât cerințele Tarifului vamal comun, cât și cerințele statisticilor de comerț exterior ale Uniunii, precum și alte altor politici ale Uniunii referitoare la importul și exportul de mărfuri.
                  
               
                     (2)
                  
                  
                     NC se bazează pe nomenclatura Sistemului armonizat al Organizației Mondiale a Vămilor („SA”), care a fost modificată în temeiul Recomandării din 28 iunie 2019 a Consiliului de Cooperare Vamală („SA 2022”). Regulamentul de punere în aplicare (UE) 2021/1832 al Comisiei (2), care a înlocuit anexa I la Regulamentul (CEE) nr. 2658/87 începând cu 1 ianuarie 2022, a pus în aplicare modificările respective în versiunea din 2022 a NC („NC 2022”).
                  
               
                     (3)
                  
                  
                     În SA 2022, a fost creată o subpoziție separată 4421 20 00 pentru „sicrie”. În NC 2021, „sicriele din placă fibrolemnoasă” au fost clasificate la codul NC 4421 99 10 cu un nivel al taxei vamale de 4 %, în timp ce „sicriele din alte materiale” au fost clasificate la codul NC 4421 99 91 cu mențiunea „scutire” în coloana privind nivelul taxei vamale. Prin modificările aduse SA 2022, în NC 2022, „sicriele din placă fibrolemnoasă” au fost transferate la noul cod NC 4421 20 00, cu mențiunea „scutire” în coloana privind nivelul taxei vamale.
                  
               
                     (4)
                  
                  
                     Pentru a impune, în 2022, același tratament tarifar ca în NC 2021, este necesar să se modifice NC 2022 pentru a se ține seama de modificările aduse SA 2022 și să se prevadă o subdiviziune separată pentru „sicriele din placă fibrolemnoasă”.
                  
               
                     (5)
                  
                  
                     În SA 2022, a fost creată o poziție separată 8485 pentru „Mașini pentru fabricație aditivă”, cunoscute și sub denumirea de „imprimante 3D”, care a fost împărțită în diferite categorii în funcție de diferitele depuneri de materiale (de exemplu, „prin depunere de metal”, „prin depunere de ipsos, ciment, ceramică sau sticlă” etc.). Crearea poziției 8485 a implicat transferul acestor mașini de la diferite subpoziții ale NC 2021 (3) și crearea unor coduri NC specifice pentru a le acorda același tratament tarifar ca în NC 2021.
                  
               
                     (6)
                  
                  
                     În NC 2021, „mașinile pentru fabricație aditivă cu depunere de nisip, ciment sau alte minerale” au fost clasificate la subpoziția 8474 80 90„Altele”, cu mențiunea „scutire” în coloana privind nivelul taxei vamale. În urma modificărilor aduse SA 2022, aceste produse sunt clasificate, în NC 2022, la noua subpoziție 8485 80 00, cu un nivel al taxei vamale de 1,7 %.
                  
               
                     (7)
                  
                  
                     Pentru a continua să se acorde același tratament tarifar ca în 2021 respectivelor „mașini pentru fabricație aditivă cu depunere de nisip, ciment sau alte produse minerale”, este necesar să se modifice NC 2022 prin prevederea unei subdiviziuni separate scutite de taxe vamale.
                  
               
                     (8)
                  
                  
                     În plus, în NC 2022, părțile acestor mașini trebuie de asemenea să beneficieze de același tratament tarifar ca în NC 2021. Prin urmare, este necesar să se modifice descrierea codului NC 8485 90 10 pentru a include în acesta părțile „mașinilor pentru fabricație aditivă cu depunere de nisip, ciment sau alte produse minerale”.
                  
               
                     (9)
                  
                  
                     Prin urmare, Regulamentul (CEE) nr. 2658/87 trebuie modificat în consecință.
                  
               
                     (10)
                  
                  
                     Pentru a se asigura că tratamentul tarifar pentru imprimantele 3D și părțile acestora este același în 2022 ca în 2021, modificările corespunzătoare trebuie să se aplice de la 1 ianuarie 2022.
                  
               
                     (11)
                  
                  
                     Măsurile prevăzute de prezentul regulament sunt conforme cu avizul Comitetului Codului Vamal,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul (CEE) nr. 2658/87 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Punctul 2 din anexă se aplică de la 1 ianuarie 2022.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 24 mai 2022.
            
               
                  Pentru Comisie,
               
               
                  Pentru Președinte,
               
               Gerassimos THOMAS
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 256, 7.9.1987, p. 1.
         
            (2)  Regulamentul de punere în aplicare (UE) 2021/1832 al Comisiei din 12 octombrie 2021 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun (JO L 385, 29.10.2021, p. 1).
         
            (3)  Regulamentul de punere în aplicare (UE) 2020/1577 al Comisiei din 21 septembrie 2020 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun (JO L 361, 30.10.2020, p. 1).
      
      
         
            ANEXĂ
            
                        1.
                     
                     
                        În anexa I partea II la Regulamentul (CEE) nr. 2658/87, rubrica referitoare la codul 4421 20 00 se înlocuiește cu următorul text:
                        
                                    Codul NC
                                 
                                 
                                    Descriere
                                 
                                 
                                    Rata dreptului convențional (%)
                                 
                                 
                                    Unitate suplimentară
                                 
                              
                                    „4421 20 00 
                                    
                                 
                                 
                                    
                                       – Sicrie
                                    
                                 
                                 
                                    Scutire (1)
                                    
                                 
                                 
                                    p/st
                                 
                              
                  
                        2.
                     
                     
                        În anexa I partea II la Regulamentul (CEE) nr. 2658/87, rubricile referitoare la codurile 8485 80 00-8485 90 90 se înlocuiesc cu următorul text:
                        
                                    Codul NC
                                 
                                 
                                    Descriere
                                 
                                 
                                    Rata dreptului convențional (%)
                                 
                                 
                                    Unitate suplimentară
                                 
                              
                                    1
                                 
                                 
                                    2
                                 
                                 
                                    3
                                 
                                 
                                    4
                                 
                              
                                    „8485 80 00 
                                    
                                 
                                 
                                    
                                             
                                                
                                                   Altele
                                                
                                             
                                          
                                 
                                    1,7  (2)
                                    
                                 
                                 
                                    p/st
                                 
                              
                                    
                                       8485 90 
                                    
                                 
                                 
                                    
                                             
                                                
                                                   Părți:
                                                
                                             
                                          
                                 
                                     
                                 
                                 
                                     
                                 
                              
                                    
                                       8485 90 10 
                                    
                                 
                                 
                                    
                                                – –
                                             
                                             
                                                Părți ale mașinilor de la subpoziția 8485 30 10 ; Părți ale mașinilor pentru fabricație aditivă cu depunere de nisip, ciment sau alte produse minerale
                                             
                                          
                                 
                                    Scutire
                                 
                                 
                                    p/st
                                 
                              
                                    
                                       8485 90 90 
                                    
                                 
                                 
                                    
                                                – –
                                             
                                             
                                                Altele
                                             
                                          
                                 
                                    1,7 
                                 
                                 
                                    p/st
                                 
                              
                  
               (1)  Din placă fibrolemnoasă: 4.”
            
               (2)  Mașini pentru fabricație aditivă cu depunere de nisip, ciment sau alte produse minerale: Scutire.”